
	Rutine for opptak og bearbeiding av intervjuer i studentprosjekter 
(bachelor- og masteroppgaver) 

Gjelder for studenter ved Høgskolen i Innlandet 
fra og med 25.1.2019 



Intervju som kvalitativ metode er hyppig benyttet av studenter ved Høgskolen i Innlandet. Intervjuene gjennomføres enten med enkeltpersoner eller gruppebasert. 
Intervjuformen regnes alltid som innsamling av personopplysninger[footnoteRef:1] og denne type digital datainnsamling vil kreve beskyttelse ved opptak og lagring. Det er kun lov å benytte egen smarttelefon eller privat pc-enhet til intervjuer ved å følge nøyaktig de premisser som er beskrevet her.  [1:  Et lydopptak vil registrere hvordan stemmen til en person høres ut, noe som i seg selv er en personopplysning. Lydopptak av samtaler innebærer derfor registrering av personopplysninger. Dette gjelder alle lydopptak som gjøres når en person prater (kilde: NSD). ] 

Rutinen gjelder for innsamling av alminnelige personopplysninger. Dersom særlige kategorier/sensitive personopplysninger skal samles inn og/eller intervjuene er rettet mot såkalte sårbare grupper, kommer ikke denne rutinen til anvendelse. Ta i så fall kontakt med din veileder for å diskutere datasikkerheten og eventuelt deretter innhent råd fra personvernrådgiver og IT-avd. [footnoteRef:2]  [2:  anne.lofthus@inn.no (FoU-adm/personvernrådgiver) , ian.mckelvey@inn.no (IT), erik.lysbakken@inn.no (IT) 

…….  Dokumentforfatter: AS Lofthus …. Opprettet 25.1.2019, oppdatert 02.12.19] 

Instruksjon for sikker innsamling og lagring mens prosjektet pågår: 
1. Meld prosjektet ditt til NSD Personvernombudet. Når ditt meldeskjema er ferdig vurdert og godkjent av NSD, er det dokumentasjon på at personopplysninger behandles på en lovlig måte i prosjektet ditt. Prosjektet ditt kan ikke påbegynnes før NSD har svart.
2. I meldeskjemaet blir du bedt om å oppgi opplysninger om hvordan databehandlingen skal behandles på en sikker måte. For deg som er student uten pc som er satt opp og driftet av høgskolen, hukes det av på følgende måte: 

3. Du huker av for Maskinvare tilhørende behandlingsansvarlig institusjon og Private enheter. Det betyr følgende: 
· Private enheter betyr din egen pc/mac og smarttelefon.
· Maskinvare tilhørende behandlingsansvarlig institusjon betyr program-/maskinvare/software som installeres etter lisens-  eller tjenesteavtaler mellom Høgskolen i Innlandet og ekstern leverandør og/eller inngår i standardprogramvare i Windows.  
I praksis innebærer det 
· at du skal benytte Office 365 - One Drive for sikker lagring av data. Se lagringsguiden https://www.inn.no/student/eksamen/oppgaveskriving/datainnsamling-og-personvern-i-studentoppgaver/innsamling-og-lagringsguide 
· at du skal benytte Nettskjema–Diktafon for opptak og avspilling av lyd. Følg samme lenkehenvisning for å finne ut hvordan denne applikasjonen skal installeres på en smarttelefon. Denne appen vil hindre mellomlagring på smarttelefonen men strømme lyd direkte til sikkert lagringsområde. HINN har tjenesteavtale med Universitetet i Oslo for tilgang til Nettskjema og Nettskjema-Diktafon. 
  Lydfilene fra Nettskjema-Diktafon lastes inn i den One Drive-mappen du har opprettet for din masteroppgave og du jobber videre der. 

4. Når man huker i meldeskjemaet for Private enheter, vil det automatisk komme et gult felt med tekst der det står at bruk av private lagringsenheter forutsettes avklart osv, og du vil få en beskjed om å laste opp en tillatelse for dette. 

Velg fil > betyr at du laster opp akkurat dette dokumentet du leser i nå. 

Behandling
Hvor behandles opplysningene? @

Maskinvare tilhgrende behandlingsansvarlig institusjon @
Mobile enheter tilharende behandlingsansvarlig institusjon @
Fysisk isolert maskinvare tilherende behandlingsansvarlig institusjon @

|| Ekstern tjeneste eller nettverk (databehandler) @

Private enheter

Datainnsamling, oppbevaring eller lagring pa private lagringsenheter som privat pc, mobiltelefon, minnepinne osv. er
ikke anbefalt og forutsettes avklart med behandlingsansvarlig institusjon

Last opp retningslinjer/tillatelse til & behandle opplysninger pé private enheter

